21 de xaneiro

O 21 de xaneiro é o 21º día do ano do calendario gregoriano. Quedan 344 días para finalizar o ano, 345 nos anos bisestos.

 Acontecementos 
 1506 - Na Cidade do Vaticano fúndase oficialmente a Garda Suíza.
 1925 - Albania declárase unha república
 1940 - O concello de Ferrol anexiona ó de Serantes .
 1941 - Tropas de Australia e o Reino Unido atacan Tobruk, na Libia ocupada polos alemáns, na segunda guerra mundial.
 1942 - Executados en Madrid os dirixentes comunistas e guerrilleiros Francisco Barreiro Barciela, Isidoro Diéguez Dueñas, Jesús Larrañaga Churruca, Manuel Asarta Imaz, Jaime Girabau Estévez e Eladio Rodríguez González.
 1988 - Constitúese o concello de Cariño, que fai o nº 313 de Galicia, logo da súa segregación do de Ortigueira.
 2003 - Bota a andar Blogaliza.
 2004 - Finaliza o Foro Social Mundial en Bombai e comeza o Foro Económico Mundial en Davos (Suíza).

 Nacementos 
miniatura|100px|Carlos V.
miniatura|100px|Antonieta de Bèucaire
miniatura|100px|Benny Hill.
 1338 - Carlos V, rei francés (m. 1380).
 1769 - Ignacio Allende, militar insurxente mexicano (m. 1811).
 1840 - María Antonieta Rivièra, máis coñecida como Antonieta de Bèucaire escritora francesa. (m.1865)
 1847 - Xan Míguez González, o Ventosela, gaiteiro galego (m. 1912).
 1900 - Fernando Quiroga Palacios, sacerdote e bispo católico galego (m. 1971).
 1905 - Christian Dior, modisto francés (m. 1957).
 1911 - Aníbal Otero, escritor galego. (m. 1974).
 1911 - Santiago Montero Díaz, profesor e ideólogo galego (m. 1985).
 1918 - Marcelino Camacho, sindicalista español (m. 2010).
 1923 - Pahiño, futbolista galego (m. 2012)
 1923 - Lola Flores, cantante española (m. 1995).
 1924 - Benny Hill, cómico británico (m. 1992).
 1928 - Reynaldo Bignone, militar arxentino.
 1941 - Plácido Domingo, cantante lírico español.
 1950 - Ángel María Villar, futbolista e dirixente deportivo español.
 1953 - Paul Allen, empresario estadounidense.
 1963 - Hakeem Olajuwon, baloncestista estadounidense de orixe nixeriana.
 1970 - Ken Leung, actor estadounidense.
 1974 - Malena Alterio, actriz hispano-arxentina.
 1979 - Brian O'Driscoll, xogador de rugby irlandés.
 1979 - Melendi, cantautor español.

 Mortes 
miniatura|100px|Lenin.
 1884 - Auguste Franchomme, violonchelista francés (n. 1808).
 1924 - Vladimir Ilich Uliánov, coñecido por Lenin, líder da Unión Soviética
 1933 - George Moore, novelista, poeta e dramaturgo irlandés.
 1938 - Georges Méliès, director de cine francés. Pai do cine.
 1950 - George Orwell, escritor británico.
 1958 - Ataúlfo Argenta, director de orquestra español (n. 1913).
 1959 - Cecil B. DeMille, cineasta estadounidense.
 1961 - Blaise Cendrars, escritor francés.
 1964 - Luis Martín-Santos, escritor español.
 2008 - Marie Smith Jones, derradeira falante de eyak (Alasca) .

 Festas e celebracións 
 Día Internacional do Can no Traballo."Os héroes de catro patas", en La Voz de Galicia 21.01.2026.

 Santoral 
 Santa Einés.

 Outros 

Os 366 días do ano

Ver tamén:</B> xaneiro, febreiro, marzo, abril, maio, xuño, xullo, agosto, setembro, outubro, novembro, decembro

 Notas 

Categoría:Xaneiro